# **DECIZIA ETAPEI DE ÎNCADRARE ( Proiect )**

 **Nr. 00 din 24.08.2022**

 Ca urmare a solicitării de emitere a acordului de mediu adresate **SAT REABILITARE RECICLARE S.A,** cu sediul în loc. Cluj Napoca, str. Fabricii, nr. 131, biroul nr. 4, jud. Cluj, înregistrată la A.P.M. Sălaj cu nr. 2860 din 13.04.2022, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

 autoritatea competentă pentru protecţia mediului A.P.M Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 16.06.2022, că proiectul:  **AMPLASARE STATIE MOBILA EMULSIE,** propus a fi amplasat în loc. Criseni, nr. FN, com. Criseni, jud. Sălaj,

***nu se supune evaluării impactului asupra mediului și nu se supune evaluarii impactului asupra corpurilor de apa***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în **anexa nr. 2, la pct. 6, lit. c )** ;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Salajului, afişare şi înregistrare anunţ la sediul Primăriei Comunei Criseni, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj ;

- în urma mediatizării nu au fost înregistrate observaţii/obiecţii din partea publicului privind proiectul în cauză ;

- în urma analizării caracteristicilor proiectului ( mărime, producţia de deşeuri, emisii poluante, riscul de accidente ), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu ;

**b) Caracteristicile proiectului:**

Prin proiect se propune „ Amplasare statie mobila de emulsie „. Aceesul se fa face pe drum asfaltat pe o lungime de 1000 m, derivat din drumul DN 1 H 1 care traverseaza localitatea Criseni. Suprafata totala a terenului este de 17.646 mp, iar suprafata utilizata pentru amplasarea instalatiei este de 10.701 mp, cf. certificatului de urbanism.

Statia mobila de emulsie va avea o capacitate de 12 t/ora emulsie, iar capacitatea anuala intre 2500 – 4000 t, care va cuprinde urmatoarele:

 - moara coloidala ( 2400 – 4200 rpm, motor de 30 kW , frecventa de 40- 70 Hz, capacitatra de 9-12 t/h) ;

 - rezistente electrice de 60 kW pentru obtinerea apei calde ;

 - alimentarea cu dozare pentru bitum este de 4500 – 9000 l/h si pentru faza apoasa este de 3100 – 5000 l/h ;

 - unitate de racire emulsie si cu recuperare de apa calda ce se va folosi ulterior in procesul de fabricatie ;

 - doua bazine de polipropilena pentru prepararea fazei apoase ;

 - panou de comanda ;

 - filtru bitm confectionat din otel carbon si o sita metalica, cantitatea de impuritati este de de max 25 – 75 grame pe an, iar curatarea filtrului se face dupa o inspectie periodica o data pe luna prin indepartarea granulelor metalice ;

 - sistem de dozare emulgatori si acid clorhidric ;

Instalatia are 3 tancuri de stocare bitum, care este stocat cald la temperatura de 145 – 160 C, un container in care se afla partea de amestecare dotat cu pompe bitum, apa, acid clorhidric, emulgatori, un racitor de lichis pentru a reduce temperatura de fabricatie.

Separat, instalatia mai este dotata cu rezervor de apa pentru fabricatie ( 10 mc), iar odata produsa emulsia, aceasta merge in cele 4 tancuri de stocare produs finit.

Containerul de producere emulsie este un container standard de 20 de picioare, dota cu panou de comanda si productia care este asistata de calculator.

Statia este prevazuta cu pompa de bitum speciala pentru descarcarea bitumului dar si cu pompa speciala de emulsie pentru livrarea bitumului.

Principalele faze ale procesului tehnologic vor fi urmatoarele:

* pregatirea fazei liant care consta in aducerea bitumului la temperatura de emulsie 9 145 – 160 grade celsius), in rezervorul de stocare la cald ;
* pregatirea fazei apoase, care consta in amestecul emulgatoriului incalzit si o cantitate redusa de apa calda, realizandu-se astfel o solutie apoasa comcentrata, solutia apoasa concentrata se dilueaza cu apa calda obtinindu-se, in final, faza apoasa ;
* temperatura fazei apoase va fi cuprinsa intre 40 – 60 grade celsius ;
* fabricarea emulsiei se realizeaza cu ajutorul morii coloidale, din interiorul containerului tehnlogic care asigura amestecul bitumului cu faza apoasa ;
* dupa fabricare, emulsia este transferata prin pompa catre bazinele de stocare ;

 **Asigurarea utilitatilor:**

Alimentarea cu apă**:** - de la reteaua de alimentare cu apa a localitatii, utilizata în scop igienco - sanitar si rehnologic ;

Canalizare: - apele uzate menajere de la grupurile sanitare vor fi evacuate într-un bazin vidanjabil cu V de 1500 l  ;

 Alimentarea cu energie electrica: - de la reteaua localitatii ;

**b2) cumularea cu alte proiecte existente şi/sau aprobate: *-*** lucrarile necesare realizarii proiectului nu se suprapun cu alte proiecte existente sau planficate în zona ;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip, asfalt(masă bituminoasă) ;

**b4)** **cantitatea şi tipurile de deşeuri generate/gestionate:** - gestionarea deșeurilor se va realiza conform OUG 92/2021, privind regimul deseurilor, acestea vor fi colectate selectiv si se vor valorifica/elimina numai prin operatori economici autorizati ;

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciun din factorii de mediu daca vor fi respectate urmatoarele masuri:

 **● pentru facoturl de mediu apa:**

- evitarea pierderilor de produse petroliere (motorină, ulei) de la mașini/utilaje care prin precipitații sau spălări pot să ajungă în pânza de apă freatică;

 **● pentru facorul de mediu aer:**

- utilizarea de echipamente de lucru nepoluante, performante, moderne, în stare tehnică bună;

- organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;

- se va respecta prevederile legislației în vigoare ;

 **● pentru zgomot si vibratii:**

**-** pentru a evita producerea poluarii fonice, toate utilajele care produc zgomot si/sau vibratii vor fi mentinute in stare buna de functionare ;

- echipamentele fixe producatoare de zgomot trebuie mentinute acoperite cu carcase antifonice;

-echipamentele cu functionare intermitenta trebuie oprite pe durata în care nu sunt utilizate ;

 **● pentru sol și subsol:**

- stocarea materialelor pe suprafețe betonate ;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

 **● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

 **● pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra conditiilor de viata ale locuitorilor ( schimbari asupra calitatii mediului, zgomot, scaderea calitații hranei, etc .) ;

Disconfortul populației pe perioada de execuție a lucrărilor este temporar și va fi redus prin masurile de diminuare menționate.

**Lucrări** **organizare de șantier:**

Lucrarile de organizare de santier se vor realiza conform proiectului astfel:

* se va trasa pe teren amplasamentul fiecarui element din proiect ;
* se va organiza transportul secvential astfel incat elementele instalatiei sa fie in siguranta si sa se amplaseze in ordine tehnologica, iar dupa punerea pe pozitii se vor cupla tevile ;
* se vor face traseele de cabluri electrice, pentru pozarea cablurilor electrice, apoi cele de aer comprimat ( necesare comenzilor pneumatice ) ;
* se va confectiona tarcul pentru substantele periculoase, se vor poza containere tip pentru cabina de comanda, pentru birou, pentru cantar si pentru partea de grup sanitar, care se va racorda la bazinul vidanjabil ;
* se va efectua alimentarea cu current electric, etc. ;

**c) Amplasarea proiectelor:**

**c1) utilizarea actuală şi aprobată a terenurilor*:*** - conform certificatului de urbanism nr. 21 din 21.03.2022, emis de Primaria Comunei Criseni, imobilul este constituit din teren particular in suprafata de 10.701 mp si este situat în intravilanul localitatii Criseni ;

**c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: -** nu este cazul ;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: - nu este cazul;
* zone costiere şi mediul marin: - nu este cazul;
* zonele montane şi forestiere: - nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul ;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. Conform criteriilor stabilite la punctul b). și c), semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

Deoarece zona în care se va executa lucrarea este în curs de dezvoltare și este amenajată (căi de acces, utilități etc.), pentru a permite și a facilita construcția de clădiri, precum și existența altor clădiri în construcție sau finalizate în zonă, lucrarea în cauză are impact redus asupra terenului și vecinătăților, iar impactul asupra sănătății umane este minim.

 Se poate crea disconfort datorită lucrărilor de construcție, săpăturilor și circulației autovehiculelor necesare lucărilor de construire, dar acestea au un caracter izolat și frecvență redusă.

 d2) natura impactului: - redusă, pe perioada de execuţie şi funcţionare.

 d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului: - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

 d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt.

d7) cumularea impactului cu impactul altor proiecte existente şi/sau aprobate: - nu este cazul ;

 d8) posibilitatea de reducere efectivă a impactului: - nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare ;

**Caracteristicile proiectului şi/sau condiţiile de realizare a proiectului:**

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea selectiva și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021, privind regimul deseurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.

 **- Conform prevederilor Ord. nr. 1798/2007 cu modificarile ulterioare, titularul are obligatia ca la finalizarea investitiei si la punerea în functiune a obiectivului sa solicite si sa obtina autorizatiei de mediu.**

* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

     Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

     Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

     Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

     Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

     Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

     Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

 **dr. ing. Aurica GREC**

**Şef Serviciu Avize, Acorduri, Autorizații,**

ing. Gizella Balint

**Întocmit,**

ing. Alina Brândușan